Diari Oficial de la Generalitat Valenciana


Sumari del DOGV 6915, del 03-12-2012 (2012/11603)

ORDE JUS/2534/2012, de 12 de novembre, per la qual nomena personal funcionari del cos de Tramitació Processal i Administrativa les persones aspirants que han superat processos selectius convocats per les órdens JUS/1655/2010, de 31 de maig, i JUS/2371/2011, de 21 de juliol.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6915

Data del DOGV
:   03-12-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/11943


Data del document
:   12-11-2012

Organisme emissor
:   Ministeri de Justícia

Tipus de document
:   Ordre

Descriptors 

:   * funcionari

ORDE JUS/2534/2012, de 12 de novembre, per la qual nomena personal funcionari del cos de Tramitació Processal i Administrativa les persones aspirants que han superat processos selectius convocats per les órdens JUS/1655/2010, de 31 de maig, i JUS/2371/2011, de 21 de juliol. [2012/11374]
De conformitat amb el que establixen les bases 7.9 de les órdens JUS/1655/2010, de 31 de maig (BOE de 22 de juny) i JUS/2371/2011, de 21 de juliol (BOE de 5 de setembre), s'han rebut les notes del curs del centre, institut o responsable de la unitat o centre de destinació determinats pel Ministeri de Justícia i les comunitats autònomes que convoquen places, i s'ha incorporat la puntuació als aspirants ressenyats en els punts primer i segon de l'Orde de 4 d'octubre de 2012, per la qual es nomenaven funcionaris en pràctiques els aspirants aprovats en proves selectives d'accés al cos de Tramitació Processal i Administrativa, convocades per les órdens JUS/1655/2010, de 31 de maig (BOE de 22 de juny) i JUS/2371/2011, de 21 de juliol (BOE de 5 de setembre), que l'hagueren realitzat i superat.
De conformitat amb el que preveu la Llei Orgànica del Poder Judicial, 6/1985, d'1 de juliol, modificada per la Llei Orgànica 19/2003, de 23 de desembre; en l'Orde JUS/1263/2004, de 18 de març, per la qual es regula el procediment d'integració del personal funcionari al servici de l'administració de Justícia en els cossos i escales creats per la Llei Orgànica 19/2003, article 27, del Reial Decret 1451/2005, de 7 de desembre (BOE del dia 27), pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'administració de Justícia; i les bases 7.9 de les órdens JUS/1655/2010, de 31 de maig (BOE de 22 de juny) i JUS/2371/2011, de 21 de juliol (BOE de 5 de setembre),
Este ministeri ha resolt:
Primer
Nomenar en l'annex I d'esta orde funcionaris del cos de Tramitació Processal i Administrativa els aspirants nomenats funcionaris en pràctiques en l'Orde de 4 d'octubre de 2012, amb el següent orde d'integració en l'escalafó i dins d'este orde d'acord amb les puntuacions obtingudes en les fases comunes i obligatòries del procés selectiu:
1r. Aspirants que van superar el procés selectiu, pel sistema general d'accés lliure, convocat per Orde JUS/1655/2010, de 31 de maig (BOE del dia 22), i que d'acord amb l'article 24 del Reial Decret 1451/2005, de 7 de desembre (BOE del dia 27), els va ser concedit el corresponent ajornament.
2n. Aspirants que van superar les proves selectives d'accés al cos de Tramitació Processal i Administrativa, pel sistema general d'accés lliure, que figuraven en una llista, per àmbits territorials i orde de puntuació, en l'annex II de l'Orde JUS/1521/2012, de 29 de juny (BOE de 13 de juliol), rectificada per Orde JUS/2123/2012, de 26 de setembre, (BOE de 8 d'octubre).
Segon
Aprovar, en l'annex II d'esta orde, la integració en els subescalafons dels àmbits territorials de Catalunya, Comunitat Valenciana i País Basc, d'acord amb l'orde establit en el punt primer, i les puntuacions de la prova de llengua oficial pròpia de les comunitats autònomes i del dret civil especial o foral de la Comunitat Autònoma del País Basc.
Tercer
No és procedent nomenar, per no acreditar la condició legal de discapacitat ni la seua capacitat funcional per a exercir les tasques i funcions pròpies del cos de Tramitació Processal i Administrativa, d'acord amb la base 7.7.1. d) de l'Orde de convocatòria a Enrique Fuentes Pacheco, DNI número 49230906 U, àmbit Andalusia, Accés «D».
Quart
Daniel Castro Torres, amb DNI número 58413952 H, aspirant que ha superat el procés selectiu en l'àmbit de la resta de península i Balears no ha pogut realitzar el curs selectiu, de conformitat amb el que disposa l'article 24.6 del Reglament d'ingrés, provisió de llocs de treball i promoció professional del personal funcionari al servici de l'administració de Justícia, aprovat pel Reial Decret 1451/2005, de 7 de desembre (BOE del dia 27), i serà nomenat funcionari en pràctiques en el curs immediatament posterior que es convoque de la mateixa classe, conservant la puntuació obtinguda en el concurs oposició.
Quint
Contra esta orde podrà interposar-se un recurs potestatiu de reposició, davant d'este ministeri, en el termini d'un mes o recurs contenciós administratiu, davant de l'Audiència Nacional, en el termini de dos mesos. El termini, en ambdós casos, es comptarà a partir de l'endemà al de la seua publicació en el Boletín Oficial del Estado.
Madrid, 12 de novembre de 2012. El ministre de Justícia, p. d. (Orde JUS/2225/2012, de 5 d'octubre), el secretari general de l'administració de Justícia: Joaquín Silguero Estagnan.